Kabhupatèn Bhângkalan

Kabhupaten Bhângkalan enggi panèka sala sèttong kabupaten è polo Madura, provinsi Jaba Temor. Ibukottana enggi panèka kotta Bangkalan. Lokasi kabupaten Bangkalan bada è ujung paleng bara' polo Madura, abatessan kalaban tasek Jaba è daja, kabupaten Sampang è temor, bân selat Madura è laok jugan bara'. pelabbuhan Kamal enggi panèka labang otama Madura dari polo Jaba. Kabupaten Bangkalan ebagi dadi 18 kecamatan, sè ebagi dadi pan berempan disa bân kelurahan. Pusat pemerentaan bada è kecamatan Bangkalan. Sajjegga eresmiaghi Jembatan Suramadu, Kabupaten Bangkalan ampon daddi labang otama Polo Madura tor sala settong tojjuwan wisata se ekasennengnge e Jhaba Temor, sae dhari kaasreyan alamna (Bukit Jaddih, Gunong Geger, Mandi Sumber Bening – Langkap – Modung, jh.l.); kabudâjâ’ân (balapan sapè, bân salaènna), bân wisata kuliner, tamaso’ nase’ ètèk khas Madhurâ. Sejarah Sejarah kabupaten panèka è molai dari jaman kraton Majapahit bekto Brawijaya V daddi pangeran (taon 1468 - 1478). Kraton Palakaran selokasina è kecamatan Arosbaya daddi kraton Islam bân Kyai Pratanu daddi pangeran. Bekto jaman kraton Mataram (Islam) eprentah sareng Sultan Agung, kompoi Kyai Pratanu enggi panèka Raden Praseno daddi pengobasa sadaja polo Madura bân enyandnag gelar Pangeran Cakraningrat I tape posat kraton bada è Sampang. Geografis Posisi geografis kabupaten Bangkalan: antara 112º–113º Bujur Temor bân 6º–7º Lintang Laok. Luas wilayah kabupaten neka 126.182 Ha, keadaan topografina ebagi daddi daerah lamba sè loasna 68.454 Ha otaba 54,25%, sisana emassok daerah tenggi. Katenggian kabupaten neka eyantara 12 – 74 meter dpl. Pemerentaan Kabupaten Bhângkalan èbâgi daddi 18 kecamatan, 273 disa bân 8 kelurahan. Ka belu bellas kecamatan-kecamatan è kabupaten Bangkalan enggi panèka: Kecamatan Arosbaya, Bangkalan, Blega, Burneh, Galis, Geger, Kamal, Klampis, Kokop, Konang, Kwanyar, Labang, Modung, Sepulu, Socah, Tanah Merah, Tanjungbumi bân kecamatan Tragah. Plessir Plessir alam Bânnyak kenengan plessir sè massok kategori obyek plessir alam è Bangkalan eyantarana:Pantai Rongkang, Pantai Sambilangan, Bukit Geger, Goa Bintang, Goa Planangan, Pantai Betoh Malang, Pantai Maneron, Pantai Siring Kemuning, Pantai Tanjung Modung bân laen-laen. Plessir budaya Bahhong Museum Purbakala Kerapan sapi Benteng Plessir religi Pesarean Aermata Buju Sara Syaikhuna Kholil Makam Agung Tèngalè jughân Kotta Bhângkalan Bupati Bangkalan Pranala loar Lokasi plessir è Bangkalan Pranala Situs Situs Kabupaten Bangkalan Diarsipkan 2022-03-01 di Wayback Machine. Situs Bangkalan Memory Diarsipkan 2010-07-31 di Wayback Machine.